CONVOCATORIA E BASES REGULADORAS DO PROCESO DE SELECCIÓN, POR CONCURSO OPOSICIÓN, DUN/DUNHA (1) EDUCADOR/A SOCIAL, PERSOAL LABORAL TEMPORAL, PARA A PREVENCIÓN DE CONDUTAS ADICTIVAS, PROXECTO “AQUELAR, SERVIZO DE PREVENCIÓN DE ADICCIÓNS”
ADMINISTRACIÓN LOCAL — Municipal — Lalín (Persoal, oposicións, 06/04/2018)

O Concello de Lalín convoca as bases Reguladoras de selección dun/dunha educador/a social para a prevención de condutas aditivas segundo acordo de Xunta de Goberno Local de 19 de marzo de 2018 CONVOCATORIA E BASES REGULADORAS DO PROCESO DE SELECCIÓN, POR CONCURSO OPOSICIÓN, DUN (1) EDUCADOR/A SOCIAL, PERSOAL LABORAL TEMPORAL, PARA A PREVENCIÓN DE CONDUTAS ADICTIVAS, PROXECTO “AQUELAR, SERVIZO DE PREVENCIÓN DE ADICCIÓNS” O obxecto das presentes bases é regular a convocatoria e o proceso de selección dun (1) EDUCADOR/A SOCIAL, persoal laboral temporal, para a prevención de condutas aditivas no proxecto específico “AQUELAR, SERVIZO DE PREVENCIÓN DE ADICCIÓNS” promovido polo Concello de Lalín e o Concello de Silleda. O proxecto está cofinanciado ao abeiro dunha subvención das reguladas na Orde da Consellería de Sanidade do 26 de xuño de 2017 pola que se aproban as bases reguladoras da concesión de subvencións, en réxime de concorrencia competitiva, para o cofinanciamento de proxectos de prevención de condutas aditivas promovidos por concellos, mancomunidades de concellos ou agrupacións de concellos da Comunidade Autónoma de Galicia, e se procede á súa convocatoria (Diario Oficial de Galicia [DOG] núm.129 do 7 de xullo de 2017). De conformidade coa memoria do proxecto de subvención e o artigo 6 da Orde da Consellería de Sanidade do 26 de xuño de 2017, as funcións a desenvolver serán as requiridas para a realización do proxecto específico de prevención de condutas aditivas “AQUELAR, SERVIZO DE PREVENCIÓN DE ADICCIÓNS” promovido polo Concello de Lalín e o Concello de Silleda e destinado a familias, poboación escolar, poboación xuvenil e, de xeito integral, á poboación en xeral dos dous Concellos promotores, desenvolvendo as seguintes funcións: As actuacións seguirán os procesos preventivos e carteira de servizos en materia de prevención do Plan de Galicia sobre Drogas.1. Os/as aspirantes deberán reunir e acreditar os seguintes requisitos: a) Ter a nacionalidade española sen prexuízo do disposto no artigo 57 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público (BOE núm.261, de 31/10/2015), a respecto do acceso ao emprego público de nacionais doutros estados. b) Ter cumpridos dezaséis anos e non exceder, no seu caso, da idade máxima de xubilación forzosa. c) Posuír a titulación académica esixida para o posto convocado: título de Grao en Educación Social, Diplomatura en Educación Social ou equivalente. d) Ter coñecemento da lingua galega, nivel CELGA 4, co obxecto de garantir os dereitos constitucionais e lingüísticos das persoas usuarias de conformidade co artigo 51 da Lei 2/2015, do 29 de abril, do emprego público de Galicia, o artigo 54.11 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público e a Disposición Adicional 2ª, apartado 2, da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Celga), modificada pola Orde do 10 de febreiro de 2014. e) Ser titular do permiso de condución B, válido e en vigor. f) Posuír a capacidade funcional para o desempeño das tarefas habituais do posto á que aspira, non padecer enfermidade nin estar afectado/a por ningunha limitación física ou psíquica incompatible co desempeño das correspondentes funcións. g) Non estar separado/a mediante expediente disciplinario do servizo de calquera Administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario/a do que estivese separado/a ou inhabilitado/a. No caso de ser nacional doutro estado, non atoparse inhabilitado/a ou en situación equivalente nin ser sometido/a a sanción disciplinaria ou equivalente que impida, no seu Estado, nos mesmos termos o acceso ó emprego público. h) Non incorrer en causa de incapacidade ou incompatibilidade de acordo coa lexislación vixente.2. Todos os requisitos deberán posuílos os/as aspirantes no momento da solicitude e conservalos ata a formalización do contrato.1. As bases do proceso selectivo estarán a disposición das persoas interesadas na páxina web municipal (www.lalin. gal). 2. Os anuncios do procedemento publicaranse no taboleiro de anuncios do Concello de Lalín, na sede electrónica (http://lalin.sedelectronica. gal) e na páxina web municipal (www.lalin. gal). 1. As persoas que desexen tomar parte no proceso selectivo deberán facelo constar mediante instancia dirixida ao Sr. Alcalde do Concello de Lalín. A instancia conterá, polo menos, nome e apelidos do/a solicitante, enderezo, denominación do posto ao que opta, lugar e data e deberá estar asinada. Para ser admitidos os/as aspirantes deberán manifestar nas súas solicitudes de participación que reúnen todos os requisitos esixidos na data en que remate o prazo de presentación de instancias. No Rexistro Xeral do Concello de Lalín facilitaráselles as persoas interesadas o modelo de solicitude, que tamén se pode descargar na páxina web municipal (www.lalin. gal), e figura no ANEXO II destas bases. Este modelo é orientativo e de utilización voluntaria.2. A instancia deberá ir acompañada da seguinte documentación: 3. O prazo para presentar as solicitudes será de dez (10) días hábiles, contados a partir do día seguinte ao da publicación do anuncio da convocatoria no Boletín Oficial da Provincia de Pontevedra (BOPPO). 4. A presentación de solicitudes poderá facerse no Rexistro Xeral do Concello de Lalín, en horario de 8.00 a 15.00 horas, por sede electrónica (http://lalin.sedelectronica. gal), ou en calquera das formas establecidas no artigo 16.4 da Lei 39/2015, do 1 de outubro, de Procedemento Administrativo Común das Administracións Públicas (BOE núm.236, de 02/10/2015). As solicitudes que se presenten a través da oficina de Correos, en virtude do establecido no artigo 14 da Lei 43/2010, de 30 de decembro, do Servizo Postal Universal, dos Dereitos dos Usuarios e do Mercado Postal (BOE núm.318, de 31 de decembro de 2010), deberán entregarse en sobre aberto para ser seladas e datadas polo persoal funcionario de Correos. No caso de presentar a solicitude nun lugar distinto ao Rexistro Xeral do Concello de Lalín, ou administración electrónica, o/a aspirante deberá remitir por fax, ao número 986780638, unha copia da instancia co selo do Rexistro onde se presentou antes da finalización do prazo de presentación de instancias.5. Os/as aspirantes con algunha discapacidade deberán indicalo na súa solicitude e, cando sexa necesario, solicitarán as posibles adaptacións de tempo e de medios para realizar os exercicios.6. Os/as aspirantes quedan vinculados aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte.1. Unha vez expirado o prazo de presentación de instancias, no prazo de tres (3) días naturais, declararase aprobada a relación de persoas admitidas e excluídas, especificando, no seu caso, os motivos de exclusión, e publicarase na páxina web municipal (www.lalin. gal), na sede electrónica (http://lalin.sedelectronica. gal) e no taboleiro de anuncios do Concello.2. Os/as aspirantes excluídos/as ou omitidos/as disporán dun prazo de cinco (5) días hábiles, contados a partir do seguinte ao da publicación da relación para poder emendar, no seu caso, o defecto que motivase a exclusión e formular as reclamacións que consideren á lista provisional. As reclamacións serán resoltas polo Tribunal cualificador estimándoas ou desestimándoas. No prazo de tres (3) días naturais aprobarase a lista definitiva e ordenarase a súa publicación no taboleiro de anuncios do Concello, na sede electrónica (http://lalin.sedelectronica. gal) e na páxina web municipal (www.lalin. gal), xunto coa data, lugar e hora de comezo do primeiro exercicio da fase de oposición. A selección de candidatos/as realizarase a través do sistema de concurso-oposición.1. A fase de oposición constará de dous (2) exercicios: a) PROBA PRÁCTICA. De carácter obrigatorio e eliminatorio. Consistirá na realización dun suposto práctico relacionado coas funcións do posto a desempeñar e baseado no temario da convocatoria contido no ANEXO II. O tempo máximo para a realización desta proba será de corenta e cinco (45) minutos. A proba cualificarase cunha puntuación de cero (0) a dez (10) puntos. As persoas aspirantes que non acaden unha puntuación de cinco (5) puntos terán a consideración de non aptas e quedarán excluídas do resto do proceso selectivo. b) PROBA DE GALEGO. De carácter obrigatorio e eliminatorio para aqueles/as aspirantes que superen a proba práctica pero non teñan acreditado documentalmente, no prazo de presentación de instancias, o coñecemento da lingua galega conforme ao establecido na base SEXTA. Estarán exentos/as de realizar esta proba os candidatos/as que así o acrediten e que, previamente, fagan constar esta circunstancia na declaración xurada do ANEXO III. A proba consistirá nun exercicio escrito, tradución dun texto do castelán ao galego, a elección do Tribunal, baseado no enfoque comunicativo das funcións do posto, co requisito de nivel do Certificado de Lingua Galega CELGA 4 (nivel C1 do Marco europeo común de referencia para as linguas). O tempo máximo para a realización deste exercicio será de trinta (30) minutos. A proba non sumará puntos, cualificarase con apto/a ou non apto/a. Aqueles/as aspirantes que non acaden a consideración de apto/a quedarán excluídos/as do resto do proceso selectivo.2. As persoas aspirantes concorrerán á realización dos exercicios provistos do seu DNI ou documento fidedigno acreditativo da súa identidade a xuízo do Tribunal e dos medios materiais necesarios para a realización das probas. Serán convocadas en chamamento único, quedando excluídas as que non comparezan, agás casos de forza maior debidamente xustificados e apreciados libremente polo Tribunal. A orde de actuación dos/as aspirantes será a alfabética e o Tribunal poderá requirir en calquera momento do proceso que acrediten a súa identidade.3. Finalizados os exercicios, o Tribunal fará pública a relación de persoas aspirantes coas puntuacións obtidas e as declaradas non aptas a efectos de exclusión do resto do proceso selectivo.1. A fase de concurso consistirá na valoración dos méritos curriculares, formación e experiencia profesional, aportados polos/as aspirantes, tendo en conta a natureza e características da praza convocada.2. Só serán valorados os méritos debidamente acreditados con arranxo a este baremo.3. A puntuación máxima desta fase será de dez (10) puntos.1. O Tribunal encargado da selección estará integrado por cinco (5) membros, coa seguinte composición: 2. A composición nominal dos membros do Tribunal axustarase ao disposto no artigo 60 do Real Decreto 5/2015, de 30 de outubro, polo que se aproba o texto refundido da Lei do Estatuto Básico do Empregado Público e aprobarase por Resolución da Alcaldía que será publicada no taboleiro de anuncios do Concello e na páxina web municipal. Na designación de membros terase en conta a paridade entre homes e mulleres.3. Poderán formar parte do Tribunal os funcionarios/as ou persoal laboral municipal ou de calquera outra Administración Pública, con titulación ou especialización igual ou superior a esixida para o posto convocado. Non poderán formar parte as persoas de elección ou designación política, os/as funcionarios/as interinos/as e o persoal eventual.4. A pertenza aos órganos de selección será sempre a título individual e non se poderá ostentar en representación nin por conta de ninguén.5. O Tribunal actuará de forma colexiada, con plena autonomía no exercicio da súa discrecionalidade técnica, de conformidade cos principios de imparcialidade e profesionalidade dos seus membros. Non poderán actuar ou constituírse sen a presenza, polo menos, de tres dos seus membros (titulares ou suplentes) e coa asistencia, en todo caso, do Presidente/a e do Secretario/a (titulares ou suplentes). Os seus actos procederán con suxeición ás bases de convocatoria e ao previsto na Lei 39/2015, do 1 de outubro, do Procedemento Administrativo Común das Administracións Públicas, quedando facultado para resolver cantas cuestións se susciten na súa interpretación. Os seus membros serán persoalmente responsables da transparencia e obxectividade do procedemento, da confidencialidade das probas e do estrito cumprimento das bases da convocatoria e dos prazos establecidos para o desenvolvemento do proceso selectivo.6. O Tribunal poderá dispoñer a incorporación aos seus traballos de asesores/as especialistas, con voz e sen voto, cando a natureza ou as circunstancias dalgunha das probas o aconselle, limitándose os mencionados asesores a prestaren a súa colaboración nas súas especialidades técnicas.7. Os membros do Tribunal deberán absterse de intervir, comunicándollo ao Alcalde cando concorra neles/as algunha das circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente, os/as aspirantes poderán recusar aos membros do Tribunal cando concorra algunha das circunstancias a que se refire o parágrafo anterior.1. Finalizadas as fases do procedemento, o Tribunal fará pública a relación de aspirantes que superaron o proceso selectivo, por orde de puntuación, coa cualificación final acadada por cada un deles/as.2. A cualificación final será a resultante da suma das puntuacións obtidas na fase de oposición e na fase de concurso. No caso de producirse un empate entre candidatos/as, dirimirase conforme a: 1º/ Maior puntuación na proba práctica da fase de oposición.2º/ Maior puntuación na valoración de méritos da fase de concurso. No caso de persistir o empate resolverase por sorteo.3. O Tribunal elevará á Xunta de Goberno Local esta relación propoñendo a contratación do candidato/a que obtivera a maior puntuación final.4. Os/as aspirantes que superasen o proceso pero non resultasen seleccionados/as, se os houbera, determinados/as por orde descendente de puntuación, serán propostos/as polo Tribunal para formar unha lista de reserva para cubrir posibles renuncias, baixas, vacantes temporais ou circunstancias sobrevidas do persoal durante o desenvolvemento do plan. O réxime de incompatibilidades será o previsto na Lei 53/1984, de 26 de decembro de Incompatibilidades do Persoal ao Servizo das Administracións Públicas (BOE núm.4, do 04/01/1985) e o seu Regulamento. Os/as aspirantes, para os distintos actos de trámite que se deriven do proceso selectivo e que conteñan datos de carácter persoal, coa sinatura da súa solicitude de participación dan o seu consentimiento para que a Administración actuante proceda ao seu tratamento para o desenvolvemento do proceso selectivo de conformidade coa Lei Orgánica 15/1999, de 13 de decembro, de Protección de Datos de Carácter Persoal (BOE núm.298, do 14/12/1999) e o Real Decreto 1720/2007, de 21 de decembro polo que se aproba o seu regulamento de desenvolvemento (BOE núm.17, do 19/01/2008). Os datos pasarán a formar parte dun ficheiro xestionado polo departamento de Persoal do Concello de Lalín, con sede na Praza de Galicia nº 1, 36500 Lalín (Pontevedra). As bases desta convocatoria vinculan ao Concello de Lalín, ao Tribunal Cualificador e os/as aspirantes que participen nos proceso selectivo convocado. O Tribunal queda facultado para interpretar as bases da convocatoria, para resolver cantas dúbidas e incidencias presente a súa aplicación e para adoptar os acordos necesarios procurando a boa orde e desenvolvemento do proceso selectivo. O proceso selectivo réxese polas presentes bases. Así mesmo, son de aplicación o Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público, a Lei 2/2015, do 29 de abril, do Emprego Público de Galicia, o Decreto Lexislativo 1/2008, de 13 de marzo, polo que se aproba o texto refundido da Lei da Función Pública de Galicia, a Lei 7/1985, de 2 de abril, reguladora de las Bases de Réxime Local, o Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, a Lei 53/1984, do 26 de decembro, de Incompatibilidades do Persoal ao Servizo das Administracións Públicas, a Lei 39/2015, do 1 de outubro, do Procedemento Administrativo Común das Administracións Públicas, a Lei 40/2015, do 1 de outubro, do Réxime Xurídico do Sector Público, o Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de Igualdade e demais normativa concordante, así como as normas convencionalmente aplicables que así se dispoñan. As bases da convocatoria e cantos actos administrativos deriven delas e das actuacións do Tribunal poderán ser impugnados nos casos e na forma establecidos pola Lei 39/2015, do 1 de outubro, do Procedemento Administrativo Común das Administracións Públicas, así como a Lei 29/1998, de 13 de xullo, reguladora da Xurisdición Contencioso-Administrativa (BOE núm.167, do 14/07/1998). A Administración local tamén poderá, no seu caso, revisar as resolucións do Tribunal segundo o previsto na citada Lei 39/2015. D. Gian Marco Pitart Overton O Concelleiro Delegado de Comercio, Emprego e Réxime Interno. (DOCUMENTO ASINADO ELECTRÓNICAMENTE Á MARXE) 1.—A Constitución Española de 1978. Dereitos e deberes fundamentais.2.—O Estatuto de Autonomía da Comunidade Autónoma de Galicia. Poderes da Comunidade Autónoma e competencias. Lingua propia de Galicia e idiomas oficiais.3.—O municipio. Territorio, organización, poboación e competencias. Dereitos e deberes dos veciños/as.4.—Procedemento administrativo. Capacidade de obrar e concepto de interesado/a. Representación. Identificación e sinatura. Rexistros. Dereitos das persoas nas súas relacións coas Administracións Públicas.5.—Fases do procedemento administrativo. Dereitos do interesado/a no procedemento administrativo. Requisitos, eficacia, nulidade e anulabilidade dos actos administrativos. Clases de recursos administrativos.1.—A Lei 13/2008 de Servizos Sociais de Galicia. O sistema galego de servizos sociais. Catálogo de servizos sociais. Titulares do dereito de acceso. Dereitos e deberes das persoas usuarias. Competencias das Administracións Publicas. Entidades prestadoras de servizos sociais.2.—O Código deontolóxico dos educadores/as sociais: Aspectos xerais e principios.3.—A Lei 3/2011, do 30 de xuño, de apoio a familia e a convivencia en Galicia. As familias de especial consideración e a acción protectora das mesmas. Apoio e mediación familiar. Infancia e adolescencia. Situacións de risco e desamparo dos/as menores de idade.4.—Absentismo escolar: Os conceptos de absentismo, desescolarización e abandono escolar. Protocolo de actuación para a prevención e o control de absentismo escolar en Galicia.5.—A Lei Orgánica 1/1996, de 15 de xaneiro, de protección xurídica do menor, de modificación parcial do Código Civil e da Lei de Axuizamento Civil. Dereitos e deberes dos/as menores. Actuacións en situación de desprotección social do/a menor e institucións de protección dos/as menores.6.—A Lei 10/2013, do 27 de novembro, de Inclusión Social de Galicia. Valoración da situación de exclusión social e factores determinantes da mesma. Os informes sociais para o acceso as prestacións.7.—Igualdade de xénero. Prevención e educación contra a violencia de xénero. Os dereitos das vítimas de violencia.8.—Orde da Consellería de Sanidade do 26 de xuño de 2017 pola que se aproban as bases reguladoras da concesión de subvencións, en réxime de concorrencia competitiva, para o cofinanciamento de proxectos de prevención de condutas aditivas promovidos por concellos, mancomunidades de concellos ou agrupacións de concellos da Comunidade Autónoma de Galicia, e se procede á súa convocatoria.9.—Procesos preventivos e carteira de servizos en materia de prevención do Plan de Galicia sobre Drogas.10.—Proxectos socioeducativos e proxectos de integración social para a prevención de condutas aditivas. Definición, xestión e estratexias.